Bulebar Osmeña

Ang Bulebar Osmeña () ay isang pangunahing lansangang arteryal sa Lungsod ng Cebu, Pilipinas. Ito ang pangunahing lansangan ng lungsod na dumadaan sa oryentasyong hilagang-kanluran patimog-silangan at nag-uugnay ng San Roque malapit sa pantalan sa Sityong Kapitolyo. Nagsisimula ito sa Abenida Mariano Jesus Cuenco, at tutungo ito pahilagang-kanluran sa Liwasang Fuente Osmeña at tatapos sa Kalye Nicolas Escario. Sa hilagang dulo nito, ang Kapitolyong Panlalawigan ng Cebu ay nagsisilbing tanawing pangwakas. Ito ang kinaroroonan ng karamihan sa mga kilalang pook ng Cebu tulad ng Pamantasang Normal ng Cebu, Pambansang Paaralan ng Abellana, Cebu Doctors' University Hospital, Basilica Menor del Santo Niño, Crown Regency Hotel, Robinsons Place Cebu, at Gaisano Colon.

Kasaysayan
Itinayo ang Bulebar Osmeña noong panahon ng mga Amerikano upang iugnay ang lumang bayang kolonyal ng Cebu sa mga malayong pook na inuusbong ng pamahalaang Amerikano bilang bagong lungsod nito. Dati itong ipinangalan na Jones Avenue, mula kay William Atkinson Jones, kinatawan ng Estados Unidos na nagpanukala ng panukalang-batas na kilala bilang Batas Jones o Philippine Autonomy Law ng 1916. Binigyan ito ng bagong pangalan na Sergio Osmeña Boulevard sa pamamagitan ng Ordinansang Panlungsod Blg. 284 noong Marso 29, 1960, sa karangalan nina Sergio Osmeña, ang ikatlong Pangulo ng Pilipinas, at Estefania Veloso Osmeña, kanyang unang asawa na nagmay-ari ng mansyon at ari-arian sa kahabaan ng bulebar.

Mga sanggunian

Kategorya:Mga lansangan sa Pilipinas